ಒಂದನೇ ವಿಶ್ವಯುದ್ಧದಲ್ಲಿ ಸ್ನೈಪರ್‌ಗಳು ಮಾರಣಾಂತಿಕ ಶಾರ್ಪ್‌ಶೂಟರ್‌ಗಳಾಗಿ ಹೊರಹೊಮ್ಮಿದ್ದರು.
ಯುದ್ಧದ ಪ್ರಾರಂಭದ ಹಂತದಲ್ಲಿ ಇಂಪೀರಿಯಲ್ ಜರ್ಮನಿ ಮಾತ್ರ ಇಂಥದ್ದೊಂದು ಶಾರ್ಪ್‌ಶೂಟರ್‌ಗಳ ಪಡೆಯನ್ನು ಹೊಂದಿದ್ದ ರಾಷ್ಟ್ರವಾಗಿತ್ತು. ಎಲ್ಲಾ ಪಡೆಗಳಲ್ಲೂ ಶಾರ್ಪ್‌ಶೂಟರ್‌ಗಳಿದ್ದರೂ ಜರ್ಮನಿ ಮಾತ್ರ ತನ್ನ ಪಡೆಯಲ್ಲಿದ್ದ ಕೆಲವು ಸೈನಿಕರಿಗೆ ಸ್ಕೋಪ್‌ ಇದ್ದ ಸ್ನೈಪರ್ ಬಂದೂಕುಗಳನ್ನು ನೀಡಿತ್ತು. ಇದರಿಂದ ತಲೆಯನ್ನು ಮಾತ್ರ ಮೇಲಕ್ಕಿಟ್ಟುಕೊಂಡು ಅಡಗಿ ಕುಳಿತಿರುತ್ತಿದ್ದ ವೈರಿ ಸೈನಿಕರನ್ನ ಹೊಡೆದುರುಳಿಸಲು ಸಹಾಯಕವಾಗಿತ್ತು. ಜರ್ಮನ್‌ ಸೈನಿಕರ ಬಳಿ ಇಂಥ ಅಸ್ತ್ರ ಪತ್ತೆಯಾಗುವ ತನಕ ಫ್ರೆಂಚ್‌ ಹಾಗೂ ಬ್ರಿಟಿಷ್‌ ಸೈನಿಕರು ಮೊದಮೊದಲಿಗೆ ಇದನ್ನು ಕಾಕತಾಳೀಯ ಹೊಡೆತವೆಂದೇ ಬಗೆದಿದ್ದರು. ಜರ್ಮನರು ಮಾತ್ರ ತಯಾರಿಸಬಹುದಾದ ಉಚ್ಛಗುಣಮಟ್ಟದ ಮಸೂರಗಳಿಂದಾಗಿಯೇ ಪ್ರಥಮ ವಿಶ್ವಯುದ್ಧದಲ್ಲಿ ಜರ್ಮನ್‌ ಸ್ನೈಪರ್‌ಗಳು ತಮ್ಮ ಕಾರ್ಯದಕ್ಷತೆ ಹಾಗೂ ಮಾರಣಾಂತಿಕ ದಾಳಿಗಳಿಂದಾಗಿ ಹೆಸರುವಾಸಿಯಾಗಿದ್ದರು ಎಂದರೆ ಉತ್ಪ್ರೇಕ್ಷೆಯಾಗಲಾರದು. 

ಇದಾದ ಕೆಲವೇ ದಿನಗಳಲ್ಲಿ ಬ್ರಿಟಿಷ್‌ ಸೈನ್ಯ ವಿಶೇಷ ಸ್ನೈಪರ್ ಶಾಲೆಯನ್ನು ಹುಟ್ಟು ಹಾಕಿ ತಮ್ಮದೇ ಆದ ಸ್ನೈಪರ್‌ಗಳಿಗೆ ಪರಿಣತಿ ನೀಡಲಾರಂಭಿಸಿತು. ೧೯೧೫ರಲ್ಲಿ ತಮ್ಮದೇ ಆದ ಸ್ನೈಪರ್ ತರಬೇತಿಯನ್ನು ಪ್ರಾರಂಭಿಸಲು ಅಧಿಕೃತ ಒಪ್ಪಿಗೆ ನೀಡಿದ ಮೇಜರ್ ಹೆಸ್ಕೆತ್ ಹೆಸ್ಕೆತ್‌- ಪ್ರಿಚರ್ಡ್‌ ಆ ಮೂಲಕ ೧೯೧೬ರಲ್ಲಿ ಫ್ರಾನ್ಸ್‌ನ ಲಿಂಘೆಮ್‌ನಲ್ಲಿನ ಸ್ನೈಪಿಂಗ್‌, ವಿಚೀಕ್ಷಣೆ ಹಾಗೂ ಬೇಹುಗಾರಿಕೆಯನ್ನು ಒಳಗೊಂಡ ಪ್ರಪ್ರಥಮ ಸೈನಿಕ ಶಾಲೆಯ ಪ್ರಾರಂಭಕ್ಕೆ ಕಾರಣರಾದರು. ಈ ಕುರಿತು ಮಾತನಾಡುವಾಗಲೆಲ್ಲಾ ಆಧುನಿಕ ಲೇಖಕರು ಮೇಜರ್ ಅವರು ೧೯೨೦ರಲ್ಲಿ ಬರೆದ ತಮ್ಮ ಯುದ್ಧಕಾಲದ ಅನುಭವಗಳ ದಾಖಲಾತಿ ’"ಸ್ನೈಪಿಂಗ್‌ ಇನ್‌ ಫ್ರಾನ್ಸ್" ‌’ ಕೃತಿಯನ್ನು ಇಂದಿಗೂ ಉದಾಹರಿಸುತ್ತಾರೆ. ವೀಕ್ಷಣಾ ಕೌಶಲ್ಯವನ್ನು ಹೆಚ್ಚಿಸುವ ನಿಟ್ಟಿನಲ್ಲಿ ಕಿಮ್ಸ್‌ ಗೇಮ್‌ನ ಬಳಕೆ, ಜಂಟಿ ಕಾರ್ಯಾಚರಣೆ, ಸ್ಕೋಪ್‌ಗಳ ಆಯ್ಕೆ ಸೇರಿದಂತೆ ಹತ್ತು ಹಲವು ಬಗೆಯ ಅಭಿವೃದ್ಧಿಯನ್ನು ಹೆಸ್ಕೆತ್‌-ಪ್ರಿಚರ್ಡ್‌ ಸ್ನೈಪಿಂಗ್‌ನಲ್ಲಿ ಮಾಡಿದ್ದಾರೆ. ಬ್ರಿಟಿಷ್‌ ಹಾಗೂ ಜರ್ಮನ್‌ ಸ್ನೈಪರ್ ತಂಡಗಳು ಒಬ್ಬ ಸ್ನೈಪರ್ ಹಾಗೂ ಸ್ಪಾಟರ್ ಇಬ್ಬರನ್ನು ಒಳಗೊಂಡ ತಂಡಗಳಲ್ಲಿ ಕಾರ್ಯನಿರ್ವಹಿಸುತ್ತಿದ್ದವು. ಅತ್ತ ಪೂರ್ವದಲ್ಲಿ ಇಂಪೀರಿಯಲ್ ರಷ್ಯಾ ಯಾವ ಕಾರಣಕ್ಕೂ ವಿಶೇಷ ತರಬೇತಿ ಹೊಂದಿದ ಶಾರ್ಪ್‌ಶೂಟರ್‌ಗಳನ್ನು ಅಥವಾ ಸ್ನೈಪರ್‌ಗಳನ್ನು ಬಳಸಿಕೊಳ್ಳಲೇ ಇಲ್ಲ. ಆ ಮೂಲಕ ಜರ್ಮನಿಯ ಸ್ನೈಪರ್‌ಗಳು ಸರಾಗವಾಗಿ ತಮ್ಮ ವೈರಿಪಡೆಯನ್ನು ಹೊಡೆದುರುಳಿಸಲು ಅವಕಾಶ ಮಾಡಿಕೊಟ್ಟರು.
ಬ್ರಿಟಿಷ್‌ ಸೈನಿಕರು ಸೈನಿಕರ ರೀತಿಯ ಪ್ರತಿಕೃತಿಗಳನ್ನು ಮಾಡಿ ಆ ಮೂಲಕ ವಿರೋಧಿ ಪಡೆಯ ಸ್ನೈಪರ್‌ಗಳ ದಾರಿತಪ್ಪಿಸುತ್ತಿದ್ದರು. ರಬ್ಬರ್ ಅನ್ನು ಬಳಸಿಕೊಂಡು ಆ ಪ್ರತಿಕೃತಿ ಸಿಗರೇಟು ಸೇದುತ್ತಿರುವಂತೆ ಮಾಡಿ, ಹೊಗೆ ಎಬ್ಬಿಸಿ ಆ ’ಡಮ್ಮಿ’ಗೆ ಇನ್ನಷ್ಟು ನೈಜತೆಯನ್ನು ನೀಡಲು ಪ್ರಯತ್ನಿಸುತ್ತಿದ್ದರು. ರಬ್ಬರ್ ಪ್ರತಿಕೃತಿಗೆ ಬಿದ್ದ ವೈರಿ ಸ್ನೈಪರ್‌ಗಳ ಗುಂಡುಗಳನ್ನೇ ಬಳಸಿಕೊಂಡು ಅವರು ಇರುವ ಸ್ಥಳವನ್ನು ಪತ್ತೆ ಹಚ್ಚುತ್ತಿದ್ದರು. ಇದರಿಂದ ತಿರುಗಿ ಕ್ಷಿಪಣಿ ದಾಳಿ ನಡೆಸುವುದು ಅವರಿಗೆ ಸುಲಭವಾಗುತ್ತಿತ್ತು.

ಅನಿಯಮಿತ ಮತ್ತು ಸಮಸೂತ್ರವಿಲ್ಲದ ಯುದ್ಧ
ಯೂರೋಪಿಯನ್‌ ರಂಗಭೂಮಿ
ಒಂದನೇ ವಿಶ್ವಯುದ್ಧ
ಪ್ರಖ್ಯಾತ ವ್ಯಕ್ತಿಗಳು